KOMMISSIONENS FORORDNING (EF) Nr. 1797/95 af 25. juli 1995 om ophævelse af forordning (EØF) nr. 2253/92 og om ændring af forordning (EF) nr. 2883/94 om den foreløbige forsyningsopgørelse for De Kanariske Øer for de landbrugsprodukter, der er omfattet af den ordning, som er fastsat i artikel 2 til 5 i Rådets forordning (EØF) nr. 1601/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 56, stk. 4,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (3), senest ændret ved forordning (EF) nr. 3290/94 (4), særlig artikel 2, artikel 3, stk. 4, artikel 4, stk. 4, og artikel 7, stk. 2, og

ud fra følgende betragtninger:

Med henblik på at anvende artikel 2 og 3 i forordning (EØF) nr. 1601/92 bør det bestemmes, hvilke mængder bordvin og lignende vin fra tredjelande der er omfattet af den særlige ordning, der ved nævnte forordning blev indført for forsyningen af De Kanariske Øer; af praktiske hensyn bør mængderne fastsættes for perioden 1. september 1995 til 30. juni 1996;

indtil der kan fastlægges klare mål for forsyningen af De Kanariske Øer med vin i forbindelse med den særlige støtteordning, der blev indført ved nævnte forordning, bør de mængder vin og de støttebeløb, der gjaldt for produktionsåret 1994/95, videreføres i en periode på ti måneder for at sikre ordningens fortsatte anvendelse;

forsyningsstøtten bør fastlægges under hensyn til bl.a. øgruppens særlige geografiske beliggenhed; vinmængderne og støttebeløbet bør tilpasses efter den øjeblikkelige markedssituation;

af hensyn til klarheden vedtog Kommissionen forordning (EF) nr. 2790/94 af 16. november 1994 om fælles gennemførelsesbestemmelser til Rådets forordning (EØF) nr. 1601/92 om særlige foranstaltninger for visse landbrugsprodukter til fordel for De Kanariske Øer (5), ændret ved forordning (EF) nr. 2883/94 (6); også for vinsektoren bør der henvises til disse bestemmelser, og Kommissionens forordning (EØF) nr. 2253/92 (7), senest ændret ved forordning (EF) nr. 3332/94 (8), der specielt vedrører denne sektor, bør derfor ophæves fra den 1. september 1995;

den foreløbige forsyningsopgørelse for De Kanariske Øer for landbrugsprodukter blev fastlagt ved Kommissionens forordning (EF) nr. 2883/94; vinsektorens produkter bør medtages i den pågældende forordning;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Bilaget til denne forordning indsættes som bilag XII efter bilagene til forordning (EF) nr. 2883/94.

Artikel 2

De mængder, der er fastsat for de forskellige produkter henhørende under KN-kode ex 2204 21 og ex 2204 29, kan overskrides med indtil 20 %, for så vidt den samlede mængde, der er fastsat i bilaget, ikke overskrides.

Artikel 3

Den handlende kan trække sin licensansøgning tilbage senest tre arbejdsdage efter den dato, hvor den fælles nedsættelsesprocentsats blev meddelt i henhold til artikel 8, stk. 2, i forordning (EF) nr. 2790/94.

Artikel 4

Forordning (EØF) nr. 2253/92 ophæves.

Artikel 5

Denne forordning træder i kraft den 1. september 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.

(3) EFT nr. L 173 af 27. 6. 1992, s. 13.

(4) EFT nr. L 349 af 31. 12. 1994, s. 105.

(5) EFT nr. L 296 af 17. 11. 1994, s. 23.

(6) EFT nr. L 304 af 29. 11. 1994, s. 18.

(7) EFT nr. L 219 af 4. 8. 1992, s. 30.

(8) EFT nr. L 350 af 31. 12. 1994, s. 56.

BILAG

»BILAG XII

(gælder fra 1. september 1995)

VIN

a) Mængder

>TABELPOSITION>

b) Støttebeløb

>TABELPOSITION>